CELEX: 62019TB0645
Language: el
Date: 2020-09-09 00:00:00
Title: Υπόθεση T-645/19: Διάταξη του Γενικού Δικαστηρίου της 9ης Σεπτεμβρίου 2020 — IMG κατά Επιτροπής («Προσφυγή ακυρώσεως – Συνεργασία για την ανάπτυξη – Εκτέλεση του προϋπολογισμού της Ένωσης με έμμεση διαχείριση – Εκτέλεση αποφάσεως του Δικαστηρίου – Επιστολή της Επιτροπής με την οποία ζητείται η προσκόμιση ορισμένων εγγράφων – Πράξη μη δεκτική προσφυγής – Προπαρασκευαστική πράξη – Απαράδεκτο – Αγωγή αποζημιώσεως – Στενή σύνδεση με το ακυρωτικό αίτημα – Εκκρεμοδικία – Απαράδεκτο – Μη τήρηση των τυπικών προϋποθέσεων – Άρθρο 76, στοιχείο δ', του Κανονισμού Διαδικασίας – Προδήλως απαράδεκτο»)

9.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 378/35
            
         
      Διάταξη του Γενικού Δικαστηρίου της 9ης Σεπτεμβρίου 2020 — IMG κατά Επιτροπής
      (Υπόθεση T-645/19) (1)
      
      («Προσφυγή ακυρώσεως - Συνεργασία για την ανάπτυξη - Εκτέλεση του προϋπολογισμού της Ένωσης με έμμεση διαχείριση - Εκτέλεση αποφάσεως του Δικαστηρίου - Επιστολή της Επιτροπής με την οποία ζητείται η προσκόμιση ορισμένων εγγράφων - Πράξη μη δεκτική προσφυγής - Προπαρασκευαστική πράξη - Απαράδεκτο - Αγωγή αποζημιώσεως - Στενή σύνδεση με το ακυρωτικό αίτημα - Εκκρεμοδικία - Απαράδεκτο - Μη τήρηση των τυπικών προϋποθέσεων - Άρθρο 76, στοιχείο δ', του Κανονισμού Διαδικασίας - Προδήλως απαράδεκτο»)
      (2020/C 378/44)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: International Management Group (IMG) (Βρυξέλλες, Βέλγιο) (εκπρόσωποι: L. Levi και J.-Y. de Cara, δικηγόροι)
      
         Καθής-εναγομένη: Ευρωπαϊκή Επιτροπή (εκπρόσωποι: J. Baquero Cruz και J. Norris)
      
         Αντικείμενο
      
      Αφενός, προσφυγή, βάσει του άρθρου 263 ΣΛΕΕ, με αίτημα την ακύρωση της από 18 Ιουλίου 2019 επιστολής με την οποία η Επιτροπή ζήτησε, στο πλαίσιο της εκτέλεσης της απόφασης της 31ης Ιανουαρίου 2019, International Management Group κατά Επιτροπής (C-183/17 P και C-184/17 P, EU:C:2019:78), από την προσφεύγουσα-ενάγουσα να προσκομίσει ορισμένα έγγραφα και, αφετέρου, αγωγή, βάσει του άρθρου 268 ΣΛΕΕ, με αίτημα την αποκατάσταση της ζημίας την οποία η προσφεύγουσα-ενάγουσα ισχυρίζεται ότι υπέστη εξαιτίας της εν λόγω επιστολής και των αποφάσεων της Επιτροπής που ακυρώθηκαν με την εν λόγω απόφαση του Δικαστηρίου.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή-αγωγή.
               
            
                  2)
               
               
                  Καταδικάζει την International Management Group (IMG) στα δικαστικά έξοδα.
               
            
         (1)  EE C 399 της 25.11.2019.